                                       Z A P I S NI K  

Sa  16.sjednice Općinskog vijeća Općine Brestovac koja je održana 29.ožujka 2019. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Zvonko Rodić (HDZ), Drago Stojčević (Koalicija SDP,HSS,HSU,HL), Ivan Đurčević (HDZ), Ivan Kovačević (HDZ), Darko Markanjević (HDZ),Domagoj Stojaković (HDZ), Marija Končar-Grgić (Koalicija SDP,HSS,HSU,HL), Tihomir Despot (HDZ), Jozo Ilić (HDZ), Slavko Lončarević (Koalicija SDP,HSS,HSU,HL) i Josip Pavić (HDZ).
Nenazočni vijećnik: Siniša Dragaš (HDZ), opravdano.

Ostali nazočni: Zdravko Mandić, općinski načelnik, Jozo Buće zamjenik općinskog načelnika,

Zapisničarka: Marija Barunović 

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red :
· Usvajanje zapisnika s prethodne sjednice Općinskog vijeća

1. Polugodišnje
2.  izvješće o radu općinskog načelnika 
3. Godišnji izvještaj o izvršenju proračuna  Općine Brestovac za 2018.godinu

4. Izvještaj o izvršenju programa gradnje komunalne infrastrukture za 2018.godinu

5. Izvještaj o izvršenju programa održavanja komunalne infrastrukture za 2018.godinu

6. Izvješće o izvršenju plana gospodarenja otpadom za 2018.godinu

7. Odluka o raspodjeli sredstava iz proračuna Općine Brestovac udrugama

8. Plan utroška sredstava od prodaje obiteljskih kuća i stanova u državnom vlasništvu
9. Različito.

Ovako predloženi dnevni red jednoglasno je usvojen, te se prešlo na rad po utvrđenim točkama dnevnog reda.
· Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa prethodne sjednice koja je održana 08. veljače 2019. godine, donesena je slijedeća odluka: 
Jednoglasno (13 za) usvaja se zapisnik sa petnaeste sjednice Općinskog vijeća Općine Brestovac koja je održana 08. veljače 2019.godine.
TOČKA 1. Polugodišnji Izvješće o radu općinskog načelnika za razdoblje srpanj-prosinac 2018.godine
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži Polugodišnje izvješće  o radu za proteklo razdoblje 
 srpanj-prosinac 2018.godine.
Općinski načelnik ukratko iznosi da je prema Statutu Općine Brestovac a u skladu s novim zakonskim obvezama dužan dva puta godišnje podnijeti izvješće o svom radu Općinskom vijeću. 

Polugodišnje izvješće o radu čine prijedlozi općih akata vezanih za proračun općine i komunalne djelatnosti, kao i godišnji programi održavanja i gradnje objekata i uređaja komunalne infrastrukture te ostali akti. Popis općih akata te izvješća i programa pripremljenih za općinsko vijeće (10.,11.,12., i 13. Sjednica vijeća)    

 Potrebno je naglasiti i javnost rada koja je osigurana objavom akata u Službenom glasniku Općine Brestovac i na službenoj Internet stranici općine Brestovac (www.brestovac.hr), te na oglasnoj ploči općine. Također se provodi i savjetovanje sa zainteresiranom javnošću o nacrtima akata kojima općina uređuje pitanja iz svog djelokruga.

U izvještajnom razdoblju sklopljen je ugovor o poslovnoj suradnji s Hrvatskom poštom d.d. kojom je općina preuzela plaćanje naknade za uplate komunalne naknade u poštanskom uredu Brestovac. Također je sklopljen ugovor o financiranju zapošljavanja nezaposlenih osoba u javnom radu s hrvatskim zavodom za zapošljavanje.

Od ostvarenih aktivnosti iz programa komunalnih djelatnosti izgrađenih u izvještajnom razdoblju najveće su: izgradnja vodnih građevina za javnu vodoopskrbu i javnu odvodnju, sanacija kolničke konstrukcije NC Nurkovac-Ulica Stari Brestovac, adaptacija mjesnog doma u Orljavcu te izgradnja javne rasvjete u naselju Novo Zvečevo, modernizacija LED svjetiljke javne rasvjete u Nurkovcu, sanacija nerazvrstane ceste u Ivandolu.

Zatim je otvorena rasprava.
Budući da nije bilo pitanja, Polugodišnje izvješće o radu načelnika Općine Brestovac za razdoblje srpanj-prosinac 2018.godine jednoglasno (13 za) je usvojeno predloženom pismenom obliku.
TOČKA 2. Godišnji izvještaj o izvršenju proračuna Općine Brestovac za 2018.godinu
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog da ukratko obrazloži Godišnji izvještaj o izvršenju proračuna općine za 2018. godinu. 

Općinski načelnik ukratko obrazlaže  račun prihoda i rashoda u izvornom planu, tekućem planu i u konačnici u izvršenju te indeksaciju. Izvješćem je dan prikaz izvršenja prihoda i primitaka te rashoda,izvještaj o zaduživanju, izvještaj o korištenju proračunske pričuve i izdanim jamstvima.Ostvareni manjak prihoda poslovanja u iznosu od 278.300,15 kuna uključit će se u prve izmjene i dopune proračuna za 2019.godinu,a podmirit će se iz prihoda poslovanja tekuće godine.
Zatim je pod ovom točkom dnevnog reda otvorena rasprava. U raspravi  sudjelovao vijećnik Slavko Lončarević traži pojašnjenja odluke o korištenju sredstava proračunske zalihe u proračunu općine Brestovac za 2018.godinu a odnosi se na vatrogasni dom u Brestovcu, tj. natječaj za izgradnju novog. Općinski načelnik je ukratko pojasnio tijek događanja glede ponovljenog natječaja i pristiglih ponuda, te se nada da će rješenje problema biti za oko tjedan dana. 
Godišnji izvještaj o izvršenju proračuna Općine Brestovac za 2018.godinu  jednoglasno (13za) je usvojen u predloženom pismenom obliku.

TOČKA 3.  Izvještaj o izvršenju Programa građenja komunalne infrastrukture za 2018.godinu

Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži Izvještaj o izvršenju Programa građenja komunalne infrastrukture za 2018. godinu. 

Općinski načelnik ukratko obrazlaže  da se ovim Izvješćem daje prikaz izvršenja gradnje objekata komunalne infrastrukture  na području općine i to za nerazvrstane ceste, javne površine, javnu rasvjetu, groblja i ostale objekte.Također je tabelarno dan prikaz uloženih sredstava za realizaciju istih.

Zatim je pod ovom točkom dnevnog reda otvorena rasprava. U raspravi nije nitko sudjelovao, pa je ova točka dnevnog reda dana na glasovanje. Jednoglasno s trinaest (13) za usvojen je 

Izvještaj o izvršenju Programa građenja komunalne infrastrukture za 2018. godinu u predloženom pismenom obliku.

TOČKA 4. Izvještaj o izvršenju programa održavanja komunalne infrastrukture za 2018.godinu
Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku da ukratko obrazloži  Izvještaj o izvršenju programa održavanja komunalne infrastrukture za 2018.godinu.
Općinski načelnik ukratko obrazlaže Izvještaj o izvršenim radovima i uslugama na održavanju komunalne infrastrukture na području općine  a koji su propisani Zakonom o komunalnom gospodarstvu a to su: Održavanje javnih površina i groblja, održavanje javne rasvjete i održavanje nerazvrstanih cesta i poljskih putova i zimska služba te ukupna utrošena sredstva za izvršenje programa održavanja komunalne infrastrukture.

Zatim je otvorena rasprava. U raspravi nije nitko sudjelovao te je jednoglasno s trinaest (13) za usvojen Izvještaj o izvršenju programa održavanja komunalne infrastrukture za 2018. godinu u predloženom pismenom obliku.

TOČKA 5. Izvješće o izvršenju plana gospodarenja otpadom za 2018.godinu 
Predsjednik Općinskog vijeća Tomo Vrhovac daje riječ općinskom načelniku da ukratko obrazloži izvješće o izvršenju Plana gospodarenja otpadom za 2018. godinu.

Općinski načelnik ukratko notira zakonodavni okvir i obveze te iznosi podatke o organiziranom odvozu komunalnog i neopasnog proizvodnog otpada na području općine, zatim iznosi  podatke odvojenom sakupljanju korisnog otpada, podatke o zbrinjavanju komunalnog i neopasnog proizvodnog otpada te privremeno skladištenju korisnog otpada, kao i količine odloženog otpada na odlagalištu „Vinogradine“ u 2018.godini s područja općine Brestovac. Zatim iznosi podatke o postojećim građevinama i uređajima za gospodarenje otpadom te planirane građevine u gospodarenju otpadom kao i izvore i visinu sredstava za provođenje mjera i ostalih troškova. 

 Iz svega navedenog je vidljivo da Općina Brestovac poduzima mjere kako bi se što  više otpada odvojilo i recikliralo i edukativno djelovalo na svakog pojedinca glede odlaganja i gospodarenja otpadom.    

Općinsko vijeće je jednoglasno s trinaest (13 za) usvojilo izvješće o izvršenju plana gospodarenja otpadom Općine Brestovac za 2018.godinu u predloženom pismenom obliku.

TOČKA 6. Prijedlog Odluke o raspodjeli sredstava iz proračuna Općine Brestovac udrugama
Predsjednik Općinskog vijeća Tomo Vrhovac, daje riječ općinskom načelniku Zdravku

Mandiću da ukratko obrazloži prijedlog odluke o raspodjeli sredstava iz proračuna Općine  
Brestovac namijenjenih financiranju programa i projekata koje provode udruge u 2019.godini.
Općinski načelnik ukratko notira da su sredstva raspoređena udrugama koje su temeljem predloženih programa zadovoljili uvjete javnog poziva za predlaganje programa javnih potreba u društvenim djelatnostima Općine Brestovac.

Zatim je otvorena rasprava. U raspravi sudjelovali vijećnici: Drago Stojčević, pitanjem zašto nema udruge „Bisera Komušine“, odgovorio je načelnik da se nisu prijavili na natječaj, te da se neće više nikoga moliti da to učini ako sami nemaju potrebu za financiranjem svojih programa…,a vijećnik Jozo Ilić je uputio riječi zahvale na dodijeljenim sredstvima te ukratko pojasnio problematiku u NK Mladost Pavlovci.
Zatim je prijedlog Odluke o raspodjeli sredstava iz proračuna Općine Brestovac udrugama dan na usvajanje, te je s (13 za) jednoglasno usvojen u predloženom pismenom obliku.

TOČKA  7. Plan utroška sredstava od prodaje obiteljskih kuća i stanova u državnom vlasništvu
Pod ovom točkom dnevnog reda općinski načelnik je rekao da će se prikupljena sredstva od prodaje obiteljskih kuća i stanova u državnom vlasništvu na području općine koristiti za ulaganja u komunalnu infrastrukturu.
U raspravi sudjelovao vijećnik Drago Stojčević pitanjem što je sa  stavovima u vlasništvu  općine. Općinski načelnik je pojasnio što se sve odnosi na vlasništvo općine i kako se tim nekretninama raspolaže.
Zatim je Plan utroška sredstava od prodaje obiteljskih kuća i stanova u državnom vlasništvu dano na glasovanje te je jednoglasno (13 za) usvojeno u predloženom pismenom obliku.
TOČKA 8. Različito
Pod točkom različito Općinski načelnik je izvijestio općinsko vijeće o trasiranju brze ceste i vrijednosti te investicije za cijeli ovaj kraj.
Ovim je dnevni red iscrpljen, te je sjednica zaključena u 19,30 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
